03/03/2014 | Administración LocalMunicipal
Porto do Son
Aprobación da convocatoria e bases que rexerán a provisión en réxime de interinidade dunha praza de auxiliar administrativo do Concello de Porto do Son

ANUNCIO Aprobación da convocatoria e bases que han de rexer para a provisión en réxime de interinidade dunha praza de auxiliar administrativo do Departamento de Tesouraría. A Alcaldía do Concello de Porto do Son, por decreto do 13 de febreiro de 2014, resolveu aprobar a convocatoria e as bases que han de rexer para provisión interina dunha praza de auxiliar administrativo do Departamento de Tesouraría, e que son do seguinte teor: “Bases que han de rexer para a contratación dun auxiliar administrativo do Departamento de Tesouraría do Concello de Porto do Son 1.–Obxecto. Constitúe o obxecto das presentes bases a aprobación da convocatoria e a regulación do proceso para a selección dun funcionario en réxime de interinidade que ha de prover unha praza de auxiliar administrativo, encadrada na escala de Administración xeral, subescala auxiliar, grupo “C2”, incluída no cadro de persoal do Concello de Porto do Son, a través dun procedemento de concurso- oposición libre.2.–Cometido funcional. O cometido funcional do posto versará sobre as tarefas propias da praza, consistentes na realización de funcións administrativas, de colaboración na xestión de persoal, xestión tributaria e da recadación e atención ao público. Tamén deberá realizar aqueloutras tarefas que lle poidan ser encomendadas polos órganos municipais competentes ou polo seu superior xerárquico para a satisfacción das necesidades propias do servizo.3.–Requisitos dos aspirantes.3.1.–Os aspirantes, para ser admitidos ao proceso selectivo, deberán reunir os seguintes requisitos: a) Ser español ou nacional dun dos restantes membros da Unión Europea ou daqueles Estados aos que lles sexa de aplicación a libre circulación de traballadores nos termos previstos na Lei estatal que regule a materia. b) Ter cumpridos os dezaseis anos de idade e non exceder, no seu caso, da idade máxima de xubilación establecida pola normativa. c) Estar en posesión do título de graduado en educación secundaria obrigatoria, formación profesional de primeiro grao ou equivalente ou superior. Aos anteriores efectos, de conformidade co establecido na disposición adicional quinta da Lei 30/1984, do 2 de agosto, de medidas para a reforma da función pública, considerarase equivalente ao título de diplomado universitario a superación de tres cursos completos de licenciatura. Así mesmo, a superación das probas de acceso á universidade para maiores de 25 anos, homologadas polo órgano competente, considerarase equivalente aos títulos de Bacharelato ou Formación Profesional de segundo grao. A validación de títulos deberá acreditarse mediante a presentación de certificación emitida polo órgano competente. d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en habilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios ou para exercer funcións similares ás que desempeñaba no caso do persoal laboral, no que fose separado ou inhabilitado. Os nacionais doutros Estados non poderán atoparse en situación de inhabilitación ou equivalente nin ser recibido sanción disciplinaria ou equivalente que impida, no seu Estado, o acceso nos mesmos termos ao emprego público.3.2.–Os requisitos establecidos no apartado anterior deberán reunirse na data de remate do prazo de presentación de solicitudes e manterse durante todo o proceso selectivo.4.–Procedemento de selección.4.1.–Para a selección do empregado público empregarase o procedemento de concurso- oposición.4.2.–A presente convocatoria farase pública mediante anuncio inserto nun dos xornais de maior tiraxe da provincia, no taboleiro de editos e na web do Concello de Porto do Son. Para tomar parte nas probas selectivas, os interesados deberán facelo constar en instancia dirixida ao Sr. alcalde-presidente do Concello de Porto do Son, segundo o modelo que se achega como Anexo 1, que se presentará no rexistro xeral do Concello ou por calquera dos procedementos que prevé o artigo 38 da Lei 30/1992, do 26 de novembro, no prazo de dez (10) días naturais, contados desde a publicación do anuncio da convocatoria nun xornal. Coa instancia os interesados achegarán: – Fotocopia do DNI, pasaporte ou do documento de identidade correspondente ao país da Unión Europea de que se trate; – Relación de méritos alegados xunto coa documentación acreditativa dos mesmos.4.3.–Rematado o prazo de presentación de instancias, por resolución da Alcaldía aprobarase a listaxe provisional de admitidos e excluídos, que se publicará no taboleiro de edictos e na web do Concello de Porto do Son. Os aspirantes excluídos provisionalmente disporán dun prazo de tres (3) días naturais para emendar erros que motivaron a súa exclusión. Transcorrido ese prazo, farase pública polos medios antes indicados a listaxe definitiva de aspirantes admitidos.5.–Tribunal cualificador.5.1.–Os membros do tribunal que ha de xulgar as probas selectivas serán designados consonte ao que dispoñen o artigo 60 da Lei 7/2007, do 12 de abril, do Estatuto Básico do Empregado Público e a súa composición será como segue: – Presidente: Patricia Fernández Pérez. Suplente: María López Docampo. – Vogais: María Pilar Sánchez Fariña, M.ª Carmen Monzón Rodriguez, Juan Manuel Blanco Rodríguez. Suplentes: Eva M.ª Vidal Caamaño, Pablo Bao Castro, Roque Torres Moreira. – Secretario: José Manuel González García. Suplente: Elsa González Villarino.5.2.–Os membros do tribunal deberán absterse de intervir cando concorran as circunstancias que prevé o artigo 28 da Lei 30/1992, do 26 de novembro, notificándoo á autoridade convocante. Así mesmo, os aspirantes poderán recusar aos membros do tribunal de conformidade co establecido no art.29 da Lei 30/1992, do 26 de novembro.5.3.–O tribunal non se poderá constituír nin actuar sen a presenza da maioría absoluta dos seus membros, titulares ou suplentes, indistintamente. En todo caso, requírese a asistencia do presidente e do secretario ou dos seus suplentes. Cada sesión do tribunal recollerase na correspondente acta, sen que poida levantarse máis dunha acta por sesión.5.4.–O tribunal adaptará o tempo e os medios de realización dos exercicios dos aspirantes con discapacidade, de forma que se garanta a igualdade de oportunidades cos demais participantes. Para a corrección dos exercicios, o tribunal poderá solicitar a incorporación aos seus traballos, con voz pero sen voto, de asesores especialistas para as probas en que o estimen conveniente.5.5.–O tribunal resolverá tódalas dúbidas que se presenten no non previsto nestas bases adoptando os acordos que resulten procedentes, os cales se publicarán no taboleiro de editos e na web do Concello de Porto do Son.6.–Organización do procedemento selectivo.6.1.–O procedemento selectivo será o de concurso- oposición, e desenvolverase en dúas fases sucesivas, segundo se indica nos apartados seguintes. A.–Oposición. Os aspirantes deberán resolver por escrito, nun tempo máximo de unha hora e media, un cuestionario de 15 preguntas relacionadas co programa achegado ás bases. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo. O tribunal poderá dispor a lectura dos exercicios por parte dos aspirantes e formular, unha vez rematada a mesma, preguntas sobre o contido dos exercicios ou solicitar aclaracións. B.–Concurso. Na fase de concurso os aspirantes poderán acadar ata un máximo de catro (4) puntos, e nela serán obxecto de avaliación os seguintes méritos: I) Experiencia profesional: – Servizos prestados en postos de auxiliar administrativo ou posto superior en departamentos Tesouraría ou servizos de recadación en Administracións Públicas: 0,04 puntos por mes de servizo. (Ata 2,00 puntos). – Servizos prestados en postos de auxiliar administrativo ou posto superior en Administracións Públicas: 0,02 puntos por mes de servizo. (Ata 1,50 puntos). – Servizos prestados en postos de auxiliar administrativo ou superiores, con contido funcional semellante ao da praza convocada, no sector privado: 0,02 puntos por mes de servizo. (Ata 1,00 puntos). A puntuación máxima outorgable por este concepto será de 2,50 puntos. II) Formación: Valoraranse os títulos académicos superiores aos esixidos para participar no proceso e os cursos de formación relacionados co cometido funcional do posto de traballo impartidos por Administracións Públicas, entidades dependentes destas, centros oficiais de ensino ou entidades privadas, homologados polas Administracións Públicas, de acordo coa seguinte baremación: – Títulos superiores de 2.º grao: 0,50 puntos. – Títulos superiores de 1.º grao: 0,40 puntos. – Cursos de máis de 100 horas: 0,30 puntos por curso. – Cursos de 21 a 100 horas: 0,20 puntos por curso. – Cursos de 10 a 20 horas: 0,15 puntos por curso ou xornada. – Cursos de ata 10 horas ou xornadas: 0,10 puntos por curso ou xornada. Non se valorarán aqueles cursos cuxas ensinanzas non garden relación coas funcións da praza ou os de contido xenérico e común a calquera posto (p. e. ofimática, mecanografía, etc). A puntuación máxima outorgable por este concepto será de 1,50 puntos.6.2.–Para a celebración das probas, os aspirantes serán convocados en chamamento único, agás casos de forza maior debidamente xustificados e aprezados discrecionalmente polo tribunal. Os aspirante chamados deberán acreditar a súa identidade para tomar parte nas probas selectivas.6.3.–Unicamente se publicarán as cualificacións dos aspirantes que superaron cada proba, o que se fará mediante anuncio no taboleiro de edictos e na web do Concello de Porto do Son. O tribunal poderá acordar a lectura pública dos exercicios que se fagan por escrito e pedirlles aclaracións aos aspirantes, se o xulga oportuno.6.4.–Rematado o proceso selectivo, publicarase a puntuación final e a orde de cualificación dos aspirantes aprobados, dada pola suma das puntuacións obtidas no procedemento, contra a que os aspirantes poderán presentar reclamacións por un prazo de sete (7) días naturais. Para o caso de existir empate nas puntuacións dos aspirantes que superaron o proceso selectivo, establécese, con carácter supletorio, e como criterio de prioridade a obtención da nota máis alta no primeiro exercicio de oposición e, de ser preciso, nos sucesivos. Consonte á referida listaxe, o tribunal elevará ao órgano competente a proposta de nomeamento do aspirante que acadase a maior puntuación.6.5.–O tribunal de selección non poderán aprobar nin declarar que superaron as probas selectivas un número de aspirantes superior ao de prazas convocadas. Non obstante, aos efectos de garantir a provisión das prazas convocadas, cando se produzan renuncias antes do nomeamento ou da formalización do contrato laboral, o órgano competente poderá requirir ao tribunal unha relación complementaria de aspirantes que sigan aos propostos en orde ao seu nomeamento.7.–Documentación a presentar para a contratación.7.1.–O aspirante proposto para a contratación deberá presentar no rexistro xeral do Concello, no prazo de dez (10) días naturais desde a publicación da listaxe de aprobados, os seguintes documentos: a) Unha copia compulsada do título esixido para participar nas probas selectivas, ou ben xustificante de ter cumprido tódolos requisitos para a súa expedición; b) Declaración xurada de non ter sido separado mediante expediente disciplinario do servicio de ningunha Administración Pública nin encontrarse inhabilitado para o exercicio das funcións públicas; c) Declaración xurada de non estar incurso en causa de incapacidade ou incompatibilidade referida ao momento da toma de posesión; d) Certificación acreditativa de non padecer enfermidade ou eiva física que impida o normal desenvolvemento da súa función, no caso de tratarse de persoas con minusvalías; e) Número de conta bancaria e copia da cartilla da Seguridade Social (no caso de haber estado dado de alta). 7.2.–Os aspirantes propostos para o nomeamento que tivesen a condición de persoal ao servizo das Administracións públicas estarán exentos de xustificar documentalmente as condicións e requisitos xa probados para obter o seu anterior nomeamento; neste caso, presentarán certificación da Administración Pública da que dependan acreditativa deses extremos. O aspirante que no prazo sinalado na base anterior non presente a documentación esixida, agás causa de forza maior, ou non reunise os requisitos esixidos non poderá ser nomeados e quedarán anuladas tódalas súas actuacións sen prexuízo das responsabilidades nas que puidesen incorrer por falsidade.8.–Nomeamento e toma de posesión.8.1.–Cumpridos os requisitos para o nomeamento, o órgano competente nomeará aos aspirantes propostos. Unha vez nomeados, atendendo á urxencia da convocatoria, os aspirantes deberán tomar posesión no prazo de vinte (20) días contados desde a notificación do nomeamento. Para o caso de non tomar posesión no prazo sinalado sen causa xustificada, o aspirante nomeado quedará en situación de cesante.9.–Resolución de incidencias.9.1.–Os tribunais de selección das distintas prazas poderán resolver tódalas dúbidas que se presenten no non previsto nestas bases e adoptar os acordos que resulten procedentes, os cales se publicarán no taboleiro de edictos da Corporación e, no seu caso, na web do Concello de Porto do Son.9.2.–Os procesos selectivos rexeranse polo establecido na lexislación básica sobre emprego público, polo RD 896/1991, do 7 de xuño, pola normativa autonómica de desenvolvemento da anterior e, supletoriamente, polo previsto no Regulamento xeral de ingreso do persoal ao servizo da Administración do Estado. *** ANEXO I MODELO DE INSTANCIA D./Dna. ___________________________________________________ de _____ anos, con domicilio en ____________________________________________, n.º ____, piso ____ C. P. _______, teléfono ____________, D. N. I. _______________________ EXPÓN: 1.º) Que desexo participar no proceso selectivo convocado polo Concello de Porto do Son para a selección de 1 auxiliar administrativo do Departamento de Tesouraría.2.º) Que reúno todos os requisitos esixidos referidos á data de finalización do prazo sinalado para a presentación da solicitude nas Bases, que acepto e declaro coñecer, e que son certos os datos obrantes na presente instancia, comprometéndome a probar documentalmente todos os datos que figuran nesta solicitude. Adxunto coa presente instancia, segundo dispón a base 4.ª da convocatoria: (marcar cun X)  Fotocopia do DNI.  Relación dos méritos alegados e documentación acreditativa. Por todo o exposto, SOLICITO: Ser admitido no proceso de selección dun auxiliar administrativo do Departamento de Tesouraría, en réxime de contratación laboral temporal. En Porto do Son, ____ de ____________ de 2014. (sinatura) SR. ALCALDE PRESIDENTE DO CONCELLO DE PORTO DO SON” *** ANEXO II TEMARIO Tema 1.–A Constitución española de 1978. Estrutura e principios xerais. O Tribunal Constitucional. A reforma da Constitución. Tema 2.–Dereitos e deberes fundamentais dos españois, súa garantía e suspensión. Tema 3.–A organización do Estado na Constitución: organización institucional ou política e organización territorial. A Coroa. As Cortes Xerais: referencia ó Valedor do Pobo e ó Tribunal de Contas. Tema 4.–O poder xudicial: principios constitucionais. Organización xudicial en España. O Consello Xeral do Poder Xudicial. O Ministerio Fiscal. Tema 5.–O Goberno e a Administración. Relacións do Goberno coas Cortes Xerais. Tema 6.–As comunidades autónomas: a súa natureza. Os estatutos de autonomía: natureza e contido. A distribución de competencias entre o Estado e as Comunidades Autónomas. Relacións entre o Estado e as Comunidades Autónomas. Tema 7.–O Estatuto de Autonomía de Galicia. Organización institucional da Comunidade Autónoma Galega. A Xunta de Galicia e o seu Presidente. Control parlamentario da acción de Goberno. Tema 8.–Fontes do dereito administrativo: especial referencia á lei e ós regulamentos. Principios de actuación da Administración pública: eficacia, xerarquía, descentralización, desconcentración e coordinación. Tema 9.–O réxime local español: principios constitucionais e regulación xurídica. Tema 10.–O municipio: concepto e elementos. O termo municipal. A poboación: especial referencia ó empadroamento. Tema 11.–Organización municipal. Competencias dos concellos. Réxime xeral das eleccións locais. Tema 12.–O procedementos administrativo: concepto e clases. Súa regulación no dereito positivo: principios informadores. As fases do procedemento administrativo: iniciación, ordenación, instrución e terminación. O silencio administrativo. Tema 13.–O acto administrativo: concepto, clases e elementos. Motivación e notificación. Tema 14.–Eficacia dos actos administrativos. Executividade e execución forzosa. Suspensión. Validez e invalidez do acto administrativo. Convalidación, conservación e conversión. Tema 15.–Revisión dos actos administrativos. Revisión de oficio. Os recursos administrativos: Principios xerais. O recurso de alzada. O recurso potestativo de reposición. O recurso extraordinario de revisión. O recurso económico administrativo. Tema 16.–As facendas locais: os seus recursos. Concepto, clasificación e regulación xeral dos ingresos das facendas locais. Tema 17.–Imposición e ordenación de tributos e prezos públicos polas Entidades Locais. As ordenanzas fiscais. Tema 18.–Impostos municipais. Taxas. Contribucións especiais. Prezos públicos. Outros ingresos. Tema 19.–O procedemento de xestión tributaria. A liquidación dos tributos. A declaración tributaria. Os actos de liquidación: clases e réxime xurídico. A xestión tributaria nas entidades locais. Tema 20.–A extinción da obriga tributaria. O pagamento. Requisitos, medios de pago e efectos. A imputación de pagamentos. Outras formas de extinción da obriga tributaria.” Porto do Son, 13 de febreiro de 2014. O alcalde-presidente Asdo.: José Luis Oujo Pouso